Diari Oficial de la Generalitat Valenciana


Sumari del DOGV 4996, del 29-04-2005 (2005/4315)

RESOLUCIÓ de 6 d'abril de 2005, del Servici Territorial d'Energia de València, per la qual se sotmet a informació pública la sol·licitud d'autorització administrativa, aprovació del projecte d'execució així com el reconeixement, en concret, de la utilitat pública del projecte denominat VS-18 Addenda al Projecte Llíria-Villar del Arzobispo. Antena a Villar del Arzobispo. Expedient CBREDE/2005/3/46.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4996

Data del DOGV
:   29-04-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/4315


Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ de 6 d'abril de 2005, del Servici Territorial d'Energia de València, per la qual se sotmet a informació pública la sol·licitud d'autorització administrativa, aprovació del projecte d'execució així com el reconeixement, en concret, de la utilitat pública del projecte denominat VS-18 Addenda al Projecte Llíria-Villar del Arzobispo. Antena a Villar del Arzobispo. Expedient CBREDE/2005/3/46. [2005/F4315]
  
Als efectes previstos en la Llei 34/1998, de 7 d'octubre, del Sector d'Hidrocarburs; en el Reial Decret 1.434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural; en relació amb els articles 17 de la Llei d'Expropiació Forçosa, de 16 de desembre de 1954, i 56 del seu reglament (Decret de 26 d'abril de 1957), se sotmet a informació pública el projecte les característiques del qual es detallen a continuació:
  
- Peticionari: Gas Natural SDG, SA, amb domicili als efectes de notificacions a Barcelona (CP 08070), carrer de Joan d'Àustria, 39-47-1r.
  
- Objecte de la petició: autorització administrativa, aprovació del projecte d'execució i reconeixement de la utilitat pública del projecte denominat VS-18 Addenda al Projecte Llíria-Villar del Arzobispo. Antena a Villar del Arzobispo, al terme municipal de Villar del Arzobispo (València).
  
- Descripció de les instal·lacions:
  
Traçat: comença en les proximitats del vèrtex V-146-12 del gasoducte Llíria-Villar del Arzobispo i gira a l'esquerra per a seguir en paral·lel amb el camí de Pedralba en sentit NO i per darrere de la depuradora municipal travessa la carretera VV-6205 i arriba al nucli urbà de Villar del Arzobispo, on s'ubicarà un armari de regulació.
  
Canonada: d'acer al carboni API 5L Gr. B amb diàmetre de 6" i grossor de 4 mm.
  
Pressió màxima de servici: 16 bar relatius.
  
Longitud: 2.237 metres.
  
Instal·lacions auxiliars: armari de regulació i mesura APA/MPB de cabal nominal 1.000 Nm3/h de pressió d'entrada màxima 16 bar i d'eixida regulable entre 4 i 1 bar, que alimentarà la xarxa de distribució del municipi de Villar del Arzobispo.
  
Pressupost: 24.871,91 €.
  
El projecte inclou plans parcel·laris i la relació concreta i individualitzada dels béns i dels drets afectats.
  
Afeccions a finques privades: l'afecció a finques particulars derivada de la construcció d'este projecte, es concreta en la forma següent:
  
Un: expropiació en ple domini dels terrenys sobre els quals s'han de construir les instal·lacions fixes en superfície.
  
Dos: per a les canalitzacions:
  
A) Imposició de servitud permanent de pas de gas al llarg del traçat de la conducció, amb una amplària de tres metres, 1,5 m a cada costat de l'eix, per on discorrerà soterrada la canonada o canonades que es requerisquen per a la conducció del gas. Esta servitud que s'establix estarà subjecta a les limitacions al domini següents:
  
1. Prohibició d'efectuar treballs de llaurada o semblants a una profunditat superior a cinquanta centímetres, així com de plantar arbres o arbustos a una distància inferior a dos metres comptadors des de l'eix de la canonada.
  
2. Prohibició de realitzar qualsevol tipus d'obres, de construcció, d'edificació o efectuar cap acte que poguera danyar o pertorbar el bon funcionament de les instal·lacions, a una distància inferior a cinc metres de l'eix del traçat, a l'un i l'altre costat d'este. Esta distància podrà reduir-se sempre que se sol·licite expressament i es complisquen les condicions que en cada cas fixe l'òrgan competent de l'administració.
  
3. Lliure accés del personal i equips necessaris per a poder mantindre, reparar o renovar les instal·lacions amb pagament, si és el cas, dels danys que s'ocasionen.
  
4. Possibilitat d'instal·lar les fites de senyalització o delimitació i els tubs de ventilació, així com de realitzar les obres superficials o subterrànies que siguen necessàries per a l'execució o funcionament de les instal·lacions.
  
B) Ocupació temporal dels terrenys necessaris per a l'execució de les obres, de la franja que es reflectix per a cada finca en els plans parcel·laris d'expropiació. En esta zona es farà desaparéixer, temporalment, qualsevol obstacle i es realitzaran les obres necessàries per a l'estesa i la instal·lació de la canalització i dels elements annexos, i s'executaran les obres o operacions necessàries a estos fins.
  
Tres: Per al pas dels cables de connexió i elements dispersius de la protecció catòdica:
  
A) Imposició de servitud permanent de pas en una franja de terreny d'un metre d'ample, per on discorreran soterrats els cables de connexió. Per als llits dispersius de la protecció catòdica, la franja de terreny, on s'establix la imposició de servitud permanent de pas, tindrà com a amplària, la corresponent a la de la instal·lació més un metre a cada costat. Estes franges estaran subjectes a les limitacions següents:
  
- Prohibició d'efectuar treballs de llaurada o semblants a una profunditat superior a cinquanta centímetres, a plantar arbres o arbustos i realitzar qualsevol tipus d'obres, construcció o edificació a una distància inferior a 1,5 metres a cada costat del cable de connexió o del límit de la instal·lació soterrada dels llits dispersius, i podran exercir el dret a talar o arrancar els arbres o arbustos que hi haguera a distància inferior a la indicada.
  
- Lliure accés del personal i elements necessaris per a poder vigilar, mantindre, reparar o renovar les instal·lacions, amb pagament si és procedent, dels danys que s'ocasionen.
  
B) Ocupació temporal, com a necessitat derivada de l'execució de les obres, de la zona que es reflectix per a cada finca en els plans parcel·laris d'expropiació, i en la qual es podrà fer desaparéixer qualsevol obstacle, així com realitzar les obres necessàries per a l'estesa i muntatge de les instal·lacions i elements annexos, i executar les obres o operacions necessàries a estos fins.
  
El que es fa públic perquè se'n prenga coneixement general i especialment els propietaris de terrenys i la resta de titulars afectats pel dit projecte, la relació dels quals s'inserix al final d'este anunci, perquè puga ser examinat l'expedient en el Servici Territorial d'Energia de València (CP 46260), carrer de Gregorio Gea, 27, i presentar en dos exemplars, en el dit centre, les al·legacions que consideren oportunes en el termini de 20 dies a partir de l'endemà de la inserció d'este anunci. Els plans parcel·laris podran ser igualment consultats en l'ajuntament afectat.
  
València, 6 d'abril de 2005.- El cap del Servici Territorial d'Energia (per delegació segons la Resolució de la Direcció General de 24.03.2004): Enrique Climent Sirvent.